Utdanning og virksomhet Aud Dalseg ble utdannet ved Statens håndverks- og kunstindustriskole i 1962. Hun var ansatt som utstillingsarkitekt ved Norsk Designcentrum i 1968 til 1974, ved Forsvarsmuseet i 1980 til 1981, Landsforbundet Norsk Brukskunst (LNB) i 1981 til 1992 og i Norsk Form (senere Norsk Design- og Arkitektursenter (DogA) fra 1993 til 2008. I perioder har hun også arbeidet frilans som utstillingsarkitekt. Utstillinger Utstillingene Aud Dalseg har hatt ansvar for spenner over et vidt felt, men hovedvekten har vært på utstilling av design og brukskunst. Hennes utstillinger har vært vist både innenlands og utenlands. Dette er et utvalg av hennes omfattende produksjon:  Norsk industridesign, utstillinger for Norges Eksportråd til Stockholm, København, Brüssel, London, Mexico, Tokyo, Marseille, Bordeaux, 1970–1973. Vandreutstillingene og utstillingene Galleri Vognremissen i Basarhallene i Oslo, samt andre utstillinger i regi av Landsforbundet Norsk Brukskunst i perioden 1981–1992. Sommerutstillingene ved De Sandvigske Samlinger, Maihaugen, Lillehammer, i perioden 1985–1999.  Prisverdig, årlige utstillinger av prisvinnernes arbeider i forbindelse med utdeling av Jacob-prisen, 1984–2006, for Landsforbundet Norsk Brukskunst/Norsk Form/DogA. De fleste av design-utstillingene i Galleri Falsen, Norsk Form og i DogA, Oslo, i perioden 1993–2008.  Kaleidoskop. En synliggjøring av medmennesker. Malerier og tegninger utført av Rusmiddel-etatens klienter. Årlig 1998–2005, i Oslo Domkirke/Krypten.  Norway Today/Neues Design aus Norwegen. Oppdrag for Norsk Designråd og Den norske ambassaden i Berlin. 2006. To blant flere utstillinger i Rådhusgalleriet, Oslo rådhus: I tykt og tynt. Norske brukskunstneres årsutstilling, og Etter eget hode. Norske Modister og Hattedesigneres Forening, begge i 2006.  En dag i Tautra Mariakloster. Nonnenes hverdag i klosteret. Samarbeid med Karl Gervin. Utstilling i klosterets publikumsavdeling, Tautra, 2009.  Norges husflidslag 100 år/Hadeland Glassverk. Jubileumsutstilling, Hadeland Glassverk, Jevnaker, 2011.  I 2018 designet Dalseg utstillingen Billedvev av Inger Holbø på Maihaugen og utstillingen Kvinneliv – Kunstnerliv 1880–1900 i Oslo Museum, Bymuseet. Utstillingen Før(r) og nå – Brukskunstnere 40 år 1979–2019 ble vist i Det Norske Teatrets foaje i 2019. Publisering Aud Dalseg er forfatter av boken Utstilling som form, Orfeus Forlag 2013, hvor et utvalg av hennes i alt cirka 400 utstillinger er presentert. Hun var også medforfatter i boken Interiør –planlegging og innredning av boligen, NKS-forlaget 1978. Priser og utmerkelser Jacobprisen 1985 Æresmedlem i Foreningen Norske Brukskunstnere 1986 Statens kunstnerstipend 1993 Oslo Bys Kulturpris 1993 Norsk Kulturråds kulturstipend 2009 Æresmedlem i Norske interiørarkitekters og møbeldesigneres landsforening (NIL) 2011. Les mer i Store norske leksikon interiørarkitektur i Norge interiørarkitekt design Jacob-prisen Eksterne lenker NIL -Norske interiørarkitekters og møbeldesigneres landsforening Tidsvitne , bokomtale, 02.10.2019 Litteratur Dalseg, Aud (2013). Utstilling som form, Orfeus Publishing Opplysninger fra Aud Dalseg
Aud Dalseg er interiørarkitekt MNIL med design av utstillinger som spesialfelt. Siden 1960-årene har hun vært en av Norges mest anerkjente og produktive utstillingsarkitekter. Hun har formet utstillinger for organisasjoner og museer over hele landet, og en lang rekke vandreutstillinger med norsk design i inn- og utland. Hun ble tildelt Jacob-prisen i 1985, og har mottatt flere utmerkelser for sin innsats.